- Malekha
- <
- 16
- >

Malekha 16
1 Vugusilele usikhe gwa khu gatalukha, Maliamu Magdalene nu Maliamu umamaye u Yakobo, nu Salome, vagulile imono inonu, valute vakhabakhe umbili gwa Yesu khujili ya khusiala. 2 Vukilo ee sikhu ya lutanchi ya juma, vakhaluta khuli pumba vu eilinchuva lihuma. 3 Vakhanchovana vavo khu vavo, “Veni unchii mulipumba?” 4 Vuvilola, vakha vona umunu akihwusye eelue eeliliale livaha fincho. 5 Vakhiingila mulipumba vakhambona ukheijana afualile eimienda eimivalafu alamile eikhei vakho kyandwuo, vakhasuniiga. 6 Akhata msite, “Ukhuduada. Mukhundonda u Yesu, vakhu Nazaleti, uviakhabudiwe. Anchukhite! Asipali apa. Lola upu vakhagoninc'he. 7 Lutaga mukha vavule avakongi vamwene nu Peteli ukhuta avalonguule ukhuluka khuu Galilaya. Ukhu munchi khumbona, nduvuakhavavulile.” 8 Vakhahega nu khunyila ukhuhuma mulipumba; vakhatetema nukhuswiiga savakhanchova kheinu khumunu vevoni pakhuva vadwadile sana. 9 *Zingatia: Nakala za kale hazina Marko 16: 9-20 Vukilo eisikhu ya lutanchii mujuma, vuanchukhile akhang'umila Umaliamu Magdalene, uviuyu ukhuhuma khumwene ang'uuminche imipepo saba. 10 Abhahega nukhuvavuli avanine avavale paninie nave vuisikhitikha nu khulila. 11 Vakhapulikha ukhuta muumi avonikhe lakhuini savakhanumi. 12 †Zingatia: Nakala za kale hazina Marko 16: 9-20 Vuugahumile ago, akhavone kha hange khuvanu vavili, vuigenda mukhei lung. 13 Vakhaluta khukho vavula avakongi avange vavo vakhasigile, pope savakhakela. 14 U Yesu pongela akhahumila khuvala kheinchigo na yumo vuvalagine pa tisi akhava dukha pa khu sila ukhueidekha khwa vene, nuvukhe fuewa numbula ncha vene pakhuva savalei khuueidekha vuvikhuvavula vala avalole vu anchukhile ukhuhuma khuu vufye. 15 Akhata, “Mulutage mukhilunga kyooni nu khulumbilila eilimenyu lya Nguluve khukhila munu. 16 Vevoni uvi uvikhuueidikha nu khuuonciwa ipona nula uvei sikhuleidekha alaheigiwa. 17 Ifihwani ifi figendaga paninie na voni avikhuleedekha eilitawa lango. Vihenchoga eimipepo. Vinchovaga einchovele eimya. 18 Vikhuuibataga injokha namavokho gaveni ndavanyule ifinu fyoni ifya khubuda safigaha kheinu. savifya vive khaga amavokho khuvatanu viponaga.” 19 Vu anchovile navo akhatoliwa khukianya atamile eikhivokho kyandwo eikya Nguluve. 20 Avakongi vakhahenga nukhulumbilila khila ponu usikhii ugwa u Yesu alekhuvomba eimbombo novo nukhu vonesya elimenyu nukhuponwa nifihwani fikhalongonchana navo.

- Malekha
- <
- 16
- >

*Malekha 16:9 Zingatia: Nakala za kale hazina Marko 16: 9-20

†Malekha 16:12 Zingatia: Nakala za kale hazina Marko 16: 9-20

© 2020 Door43